text: Får stjålet for 30-40.000 om året
  18 februar 2011 kl. 16.22
  Kolding-virksomhed har haft over 100 indbrud i løbet af 10 år.
  Produkterne vejer 40 tons og er 25 meter lange, så de er tyverisikrede af deres størrelse.
  Men alt andet bliver stjålet på virksomheden Ferreo i Kolding. 
  Flangerne af rustfrit stål kan sælges sort for 10 kroner kiloet. Og tyvene render med 4-500 kilo pr. gang. 
  Virksomheden har haft mindst 100 tyverier i løbet af de seneste 10 år.
  Medarbejderne må stille flere og flere ting indenfor om natten, men tyvene kommer alligevel. Senest tidligere i denne uge. 
  Nyeste tiltag er videoovervågning. Men hverken video, låse, hegn eller spærringer har haft nogen blivende virkning.
  